Joaquin Phoenix er tilnefndur fyrir hlutverk sitt í Joker . AFP Kvikmyndin Joker hlaut flestar tilnefningar , alls 11 , til Óskarsverðlaunanna í dag . Þar á meðal í flokki bestu kvikmyndarinnar , besta leikara í aðalhlutverki , leikstjórnar og tónlistar . Hildur Guðnadóttir tónskáld hlaut tilnefningu fyrir tónlist sína í kvikmyndinni . Kvikmyndirnar 1917 og Once Upon a Time ... In Hollywood hlutu 10 tilnefningar hvor um sig . Í flokki bestu kvikmyndarinnar voru 9 myndir tilnefndar en reglan er sú að að minnsta kosti 5 kvikmyndir þurfa að vera tilnefndar og í mesta lagi 10 . Streymisveitan Netflix hlaut yfir 20 tilnefningar fyrir efni framleitt hjá henni . Það vekur athygli að engar konur eru tilnefndar fyrir leikstjórn auk þess sem fáir svartir leikarar voru tilnefndir . Leikkonan Scartlett Johansson á möguleika á að vinna til tveggja verðlauna , fyrir aðalhlutverk og aukahlutverk . Það hefur ekki gerst síðan árið 2007 að leikkonan Cate Blanchett var tilnefnd fyrir kvikmyndirnar Elizabeth : The Golden Age og I’m Not There .